מוזיאון השואה של מלבורן

| --- | --- |

מוזיאון השואה של מלבורן לאחר השיפוץ הגדול בין השנים 2020–2023  תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 מידע כללי
 סוג:  מוזיאון שואה
 כתובת:  Selwyn St, Elsternwick VIC 3185
 מיקום:  מלבורן
 מדינה:  אוסטרליה אוסטרליה
 מייסדים:  ליאו ומרים (מינה) פינק
 מפעיל:  ניצולי שואה ומשפחותיהם תושבי מלבורן
 מבקרים בשנה:  23,000 תלמידים (נכון ל־2016)
 הקמה ובנייה
 תקופת הבנייה:  ?–1984
 תאריך פתיחה רשמי:  1984
 אדריכל:  משרדי האדריכלים קרסטין תומפסון ו-McCorkell Constructions (מנהלי השיפוץ הגדול)
 קואורדינטות:  37°53′00″S 145°00′04″E﻿ / ﻿37.88341357376037°S 145.00116655133502°E﻿ / -37.88341357376037; 145.00116655133502
 mhm.org.au
  (למפת אוסטרליה מוגדלת) בריזבן סידני קנברה הובארט אדלייד פרת' דרוויןמלבורן(למפת אוסטרליה רגילה) בריזבן סידני קנברה הובארט אדלייד פרת' דרוויןמלבורן he
 
מוזיאון השואה של מלבורן (הבניין הישן)
מוזיאון השואה של מלבורן (באנגלית: Melbourne Holocaust Museum – MHM) (בעבר המקום נקרא מרכז השואה היהודי) נוסד רובע אלסטרנוויק (אנ'), מלבורן, אוסטרליה, בשנת 1984 על ידי ניצולי שואה. נכון לשנת 2024 זהו המוסד הגדול ביותר באוסטרליה המוקדש לחינוך, מחקר וזיכרון של השואה. משימתו להנציח את ששת מיליון היהודים שנרצחו על ידי הנאצים בין 1933 ל-1945, ולהגביר את קולם של ניצולי השואה, כדי לגרום לעתיד טוב יותר נקי מאנטישמיות, גזענות ודעות קדומות.
המוזיאון נוסד לא מכספים משמעותיים מהציבור או מאנשים פרטיים ולכן הוא תמיד נאלץ להסתמך על תמיכת ניצולי שואה, קרוביהם, מתנדבים ופילנתרופים. הודות לתרומתם הייחודית של ניצולי השואה של מלבורן הפך ה-MHM למוסד שמתקיימת בו פעילות רבה במשך השנה. באוסף המוזיאון ישנם למעלה מ-1,300 עדויות של ניצולים שהוקלטו בווידאו, למעלה מ-12,000 חפצי אמנות היסטוריים, כולל מסמכים, תמונות, יצירות אמנות וחפצים מתקופת השואה ומתקופה קרובה שלאחר השואה.
מרים פינק הייתה חברה בוועדה המארגנת המקורית של המוזאון ויחד עם בעלה ליאו הקימו את קרן ליאו ומינה פינק שאפשרה את רכישת בניין מרכז השואה היהודי.
בשנת 2019, המוזיאון החל בשיפוץ גדול בהובלת משרדי האדריכלים קרסטין תומפסון ו־McCorkell Constructions. המוזיאון נסגר לקהל ב-2020, למטרת השיפוצים שתוכננו להסתיים ולהיפתח מחדש ב-2023. המוזיאון המחודש כלל חלל מוזיאון לילדים והתקנו בו מחדש של פסל עמודי העד של האמן אנדרו רוג'רס (אנ'). בשנת 2023, לקראת הפתיחה המחודשת של המוזיאון, עודכן שמו מ"מרכז השואה היהודי" ל"מוזיאון השואה של מלבורן" בנוסף גם שונה הלוגו שלו.
בנובמבר 2023 נפתח המוזיאון מחדש רשמית לקהל הרחב והיו בו שני חללים לתצוגה קבועה. חלל התצוגה האחד נקרא "לכל אחד היה שם" ("Everybody Had a Name"). תצוגה זו עוקבת כרונולוגית אחר השואה, החל מהחיים היהודיים שלפני המלחמה, וכלה בניצולי שואה תושבי מלבורן שבנו מחדש את חייהם בעיר לאחר המלחמה. חלל התצוגה השני נקרא "מסתור: שבעה ילדים ניצלו" ("Hidden: Seven Children Saved") בתצוגה זו מוצגת תערוכה המיועדת לקהל צעיר (10+) העוקבת אחר מסעם של שבעה ילדים במחבוא בתקופת השואה.
מרכז השואה היהודי
המוזיאון מתמקד בחינוך הדורות הצעירים כנגד שנאה. מדי שנה מבקרים עשרות אלפי תלמידים במוזיאון ומשתתפים בתוכניות החינוך שלו. כ-16,000 תלמידים וסטודנטים מבקרים ומקבלים הדרכות במוזיאון מדי שנה.
המוזיאון מציע סיורים מודרכים לסטודנטים, לעיתים אף בהנחיית ניצולי שואה. בנוסף, המוזיאון מקדם תוכניות לחינוך מבוגרים, כמו גם הוא מציע תוכניות להכשרת מורים ומארגן כנסים ציבוריים הפתוחים לקהל הרחב, בשיתוף עם ארגון הצדקה היהודית של מלבורן. למוזיאון תפקיד חשוב בתמיכה בניצולים מבוגרים ומשפחותיהם.
מאז 2008 מתנדבים אוסטרים מהשירות להנצחת השואה האוסטרי עובדים במוזיאון במשך 10–12 חודשים בשנה כתחליף לשירות החובה בצבא אוסטריה או שירות אזרחי חובה באוסטריה. עבודתם כוללת תרגום מסמכים, הכנת תערוכות, עבודה בספרייה וקיטלוג תצלומים.